มันเกิดจากสาเหตุอะไรรึเปล่าคะคุณ ประจำเดือนหนูไม่ค่อยมา บางครั้งมาก็มาน้อยและก็เป็นสีจางๆ แต่ก็ปวดท้องน้อยบางครั้งก็ปวดมากๆอ่ะค่ะ มันเกิดจากอะไรเหรอคะช่วยบอกและให้คำแนะนำหนูที
สวัสดีค่ะ ประจำเดือนมาน้อยคือน้อยกว่า 2 วันสาเหตุอาจเกิดจาก-การรับประทานยาคุมกำเนิด-ความเครียด-น้ำหนักตัวที่มากหรือน้อยจนเกินไป-มีถุงน้ำในรังไข่-เป็นโรคไทรอยด์-เยื่อบุโพรงมดลูกเจริญผิดที่หรือเป็นเลือดที่เป็นสาเหตุอื่นๆที่ไม่ใช่ประจำเดือนเช่น-ภาวะแทรกซ้อนจากการตั้งครรภ์เช่น แท้ง ท้องนอกมดลูก-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วยควรไปพบสูตินรีแพทย์เพื่อตรวจหาสาเหตุต่อไปการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง ถ้ามีไข้สูง ตกขาวผิดปกติ ควรรีบไปพบแพทย์ค่ะ